Jānis Bārzdiņš

Jānis Visvaldis Bārzdiņš (dzimis 1937. gada 23. janvārī) ir latviešu matemātiķis, Latvijas Universitātes emeritētais profesors, bijušais LU Matemātikas un informātikas institūta direktors. Veicis starptautiskas nozīmes pētījumus sistēmu modelēšanas un programmatūras tehnoloģiju jomā. Latvijas Zinātņu akadēmijas īstenais loceklis (1992).Esmu strādājis ar gaišiem, jauniem cilvēkiem Latvijas Vēstnesis Nr. 138, 06.06.1997.

 Dzīvesgājums 
Dzimis 1937. gadā Sēlpils pagastā Mārtiņa Bārzdiņa ģimenē. Mācījās Jēkabpils Lauksaimniecības tehnikumā, tad Jēkabpils strādnieku jaunatnes vakara vidusskolā (1951—1954).zudusilatvija.lv Studēja LU Fizikas un matemātikas fakultātē (1954—1959)Mūsu dzīve ir pakļauta nejaušībām, bet — kā pamanīt un izmantot labvēlīgās nejaušības? LZA laikraksts "Zinātnes Vēstnesis" 3 (619), 2022. gada 28. martā un 1959. gadā sāka strādāt LVU Skaitļošanas centrā (LVU SC).

Turpināja aspirantūras studijas PSRS Zinātņu akadēmijas Matemātikas institūtā Novosibirskas akadēmiskajā pilsētiņā Borisa Trahtenbrota vadībā, izstrādājot jaunu rēķināšanas sarežģītības apakšējo novērtējumu pierādīšanas metodi (vienlaicīgi ar Juri Hartmani). Pēc zinātņu kandidāta disertācijas aizstāvēšanas Andrejs Kolmogorovs viņu uzaicināja stažēties Maskavas Universitātē, lai risinātu vienu no viņa formulētajām problēmām par pašatveidojošiem automātiem.

Pēc atgriešanās Rīgā turpināja pētījumus datorzinātnes jeb kibernētikas jomā, bija LVU Skaitļošanas centra Matemātiskā nodrošinājuma nodaļas vadītājs (1971—1980), tad LVU SC Programmēšanas automatizācijas nodaļas vadītājs (1981—1991). 1974. gadā J. Bārzdiņš ar referātu piedalījās 20. Starptautiskajā matemātiķu kongresā (International congress of mathematicians),Congrès international des mathématiciens, D. V. Anosov, Ja M. Barzdin, E. B. Dynkin kā arī ar referātiem 7. un 9. Staptautiskajos informācijas procesēšanas (IFIP) kongresos 1977. gadā un 1983. gadā. Viņa aspiranti bija Juris Borzovs, Jānis Bičevskis, Audris Kalniņš, Kārlis Podnieks, Ēvalds Ikaunieks, Alvis Brāzma, Kārlis Čerāns un citi. ,

Pēc Latvijas neatkarības atjaunošanas J. Bārzdiņš bija LU MII Informātikas nodaļas vadītājs, direktora vietnieks (1992—1993), Programmēšanas automatizācijas laboratorijas vadītājs (1993—1995), Informātikas nodaļas vadītājs (1995—1997). No 1997. gada līdz 2006. gadam J. Bārzdiņš bija LU MII direktors. Viņa vadībā institūts sekmīgi uzsāka savu iesaistīšanos ES starptautiskajā zinātniskajā sadarbībā. Viņš līdzdarbojās Latvijas IT industrijas radīšanā, vadot biznesa procesu modelēšanas rīka GRADE izveidi.Profesoram Jānim Visvaldim Bārzdiņam 80

 Zinātniskā darbība 
Jāņa Bārzdiņa pētnieciskā darba galvenās jomas ir algoritmu teorija, matemātiskā kibernētika, programmu automātiskā sintēze un testēšana, sarežģītu sistēmu modelēšanas metodes, valodas un rīki.
Viņš ir vairāk nekā 100 zinātnisko darbu un 8 monogrāfiju autors, no kurām vairums ir tulkotas angļu valodā un izdotas prestižās pasaules izdevniecībās.

 Pirmās publikācijas 
 Я. М. Барздинь. Об одном классе машин Тьюринга (машины Минского). Алгебра и логика. Семинар, 1:6 (1963), 42—51
 Я. М. Барздинь. Проблемы универсальности в теории растущих автоматов. Докл. АН СССР, 157:3 (1964), 542—545
 Я. М. Барздинь. Универсальные пульсирующие элементы. Докл. АН СССР, 157:2 (1964), 291—294
 Я. М. Барздинь. Емкость среды и поведение автоматов. Докл. АН СССР, 160:2 (1965), 302—305
 Я. М. Барздинь. Сложность программ, распознающих принадлежность натуральных чисел, не превышающих n, рекурсивно перечисленному множеству. Докл. АН СССР, 182:6 (1968), 1249—1252
 Я. М. Барздинь. О расшифровке автоматов при отсутствии верхней оценки числа состояний. Докл. АН СССР, 190:5 (1970), 1048—1051
 Я. М. Барздинь. О вычислимости на вероятностных машинах. Докл. АН СССР, 189:4 (1969), 699—702
 Я. М. Барздинь. О частотном решении алгоритмически неразрешимых массовых проблем. Докл. АН СССР, 191:5 (1970), 967—970
 Я. М. Барздинь. Сложность и точность решения начальных кусков проблемы вхождения в рекурсивно перечислимое множество. Докл. АН СССР, 199:2 (1971), 262—264
 Я. М. Барздинь, Р. В. Фрейвалд. О прогнозировании общерекурсивных функций. Докл. АН СССР, 206:3 (1972), 521—524
 Я. М. Барздинь. О частотном решении проблемы вхождения в рекурсивно-перечислимое множество. Тр. МИАН СССР, 133 (1973), 52—58Барздинь Ян Мартынович
 B. A. Trachtenbrot, Ja M. Barzdin'. Finite automata: Behavior and synthesis (1973)
 J. Barzdiņš. The frequency solution of the problem of occurrence in a recursively enumerable set. Proc. Steklov Inst. Math., 133 (1977), 49—56
 D. V. Anosov, Ja M. Barzdin, Eugene B. Dynkin. 20 lectures delivered at the International Congress of Mathematicians in Vancouver, Canada, August 21-29, 1974. Providence: American Mathematical Society (1977)

 Apbalvojumi un pagodinājumi 
 LR Ministru kabineta balva par darbu ciklu datorzinātnēs un informācijas tehnoloģijās (2002);
 LZA Eižena Āriņa balva par mūža devumu datorzinātnēs un informātikā (2006);
 Triju Zvaigžņu ordenis (2012).

 Atsauces 

Kategorija:1937. gadā dzimušie
Kategorija:Jēkabpils novadā dzimušie
Kategorija:Latvijas matemātiķi
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Latvijas izgudrotāji
Kategorija:Latvijas Zinātņu akadēmijas īstenie locekļi